als_Latn dik_Latn sag_Latn
Asport- Sot janë zhvilluar ndeshjet e kthimit te turit cerekfinal të Kupës së Shqipërisë duke përcaktuar kështu 4 skuadrat që vazhdojnë më tej. Rezultatet e ndeshjeve të para i kishin paracaktuar deri diku skuadrat që pritej të kalonin. Ndeshja më e bukur ishte ajo e Vlorës, pasi Flamurtari e Vllaznia kishin lënë të hapura llogaritë me barazimin e bardhë të Shkodrës.
Vlonjatët janë shfaqur më ngulmues për fitoren ndërsa miqtë tani nën frikën e rënies nga kampionati kanë luajtur më shumë në pritje. Dy shtyllat e goditura në pjesën e parë nga djemtë e Gjokës nuk kanë mjaftuar për të ndryshuar rezultatin në këtë fraksion. Ndërsa me nisjen e pjesës së dytë janë shkodranët që sa nuk surprizojnë me Beqirin por heroi i vërtetë i sfidës dhe kualifikimit bregdetar do të bëhej Arbër Abilaliaj në minutën e 50’ me një goditje tokazi. Ndërsa në Korcë, Laci “heq’’ dorë nga mbrojtja e Kupës pas humbjes 2-0 kundra kampionëve vendas. Pas fitores së parë në Lac janë Tomic dhe Tahirllari në shtesë që kompletojnë kualifikimin bardhekuq. Tashmë Skënderbeu duket se po vendos diktatin e saj në Kupë pas kampionatit. Bashkë me fituesit e sezonit të shkuar nga Kupa duhet të largohen edhe finalistët e Bylisit. Duket qartë që Kukësi ishte një pengesë e pakalueshme për ta dhe tashmë duhet ti fokusohen kampionatit ku “ethet’’ e Kategorisë së Parë ndihen edhe më pranë për ta. Edhe pse Idrizi shënoj i pari për miqtë në pjesën e dytë do të ishin Cikalleshi e Hysa që do të kalonin Kukësin përpara dhe do të përsërisnin rezultatin e ndeshjes së zhvilluar në Ballsh.
Me përmbysje e ka siguruar fitoren edhe Teuta me kualifikimin në kasafortë që nga ndeshja e parë. Ndeshje e mbushur me gola ajo e luajtur në “Niko Dovana” ku Biturku ishte tekniku në krye të stolit durrsak në vendin e Sorrentinos së larguar. Ishte kapiteni lagunar Cela që hapi serinë e golave duke e mbyllur fraksionin e parë në avantazh. Por me nisjen e të dytit historitë për ndonjë surprize te mundshme zhduken janë Nika, Dosti dhe Hodo brenda 17’ që mbyllin sfidën. Por ka kohë edhe për një tjetër gol të lushnjarëve dhe është sulmuesi beratas Arbëri që realizon por Teuta fiton dhe kalon në gjysëm finale. Tani pritet caktimi I cifteve gjysëmfinaliste për të orientuar skuadrat drejt finales së madhe.
You must be logged in to post a comment Login
als_Latn als_Latn als_Latn eng_Latn